CELEX: 32017R1266
Language: el
Date: 2017-07-11 00:00:00
Title: Εκτελεστικός κανονισμός (ΕΕ) 2017/1266 της Επιτροπής, της 11ης Ιουλίου 2017, για την κατάργηση του κανονισμού (ΕΚ) αριθ. 2494/96 για κατάταξη εμπορευμάτων στη συνδυασμένη ονοματολογία

14.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 183/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1266 ΤΗΣ ΕΠΙΤΡΟΠΉΣ
   της 11ης Ιουλίου 2017
   για την κατάργηση του κανονισμού (ΕΚ) αριθ. 2494/96 για κατάταξη εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας («ΣΟ») που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά τη δασμολογική κατάταξη ορισμένων εμπορευμάτων.
            
         
               (2)
            
            
               Με τον κανονισμό (ΕΚ) αριθ. 2494/96 της Επιτροπής (3) κατετάγη «Φύλλο από τερεφθαλοπολυαιθυλένιο, πάχους που δεν υπερβαίνει τα 10 μικρόμετρα, σε κυλίνδρους με πάχος 62 cm, επιχρισμένο με θερμογραφική μελάνη» στην κλάση 3215 της συνδυασμένης ονοματολογίας ως «Μελάνι τυπογραφίας, μελάνι γραφής ή σχεδίασης και άλλα μελάνια, έστω και συμπυκνωμένα ή σε στερεές μορφές». Η κατάταξη του προϊόντος στην κλάση 3215 καθορίστηκε βάσει του Γενικού Κανόνα 3 β) για την ερμηνεία της συνδυασμένης ονοματολογίας, αλλά η αιτιολογία δεν υπεισέρχεται σε λεπτομέρειες όσον αφορά τις ενδεχόμενες κλάσεις που πρέπει να λαμβάνονται υπόψη κατά την εφαρμογή του Γενικού Κανόνα 3 β). Ειδικότερα, δεν υπάρχει η αιτιολογία για τον αποκλεισμό της κλάσης 9612, η οποία καλύπτει, εκτός από τα ταμπόν μελάνης, τις «μελανοταινίες για γραφομηχανές και παρόμοιες μελανοταινίες, εμποτισμένες με μελάνη ή αλλιώς παρασκευασμένες για να αφήνουν αποτυπώματα, έστω και τυλιγμένες σε πηνία ή κασέτες».
            
         
               (3)
            
            
               Ο κανονισμός (ΕΚ) αριθ. 2494/96 αφορά τους λεγόμενους «τεράστιους κυλίνδρους» που δεν είναι προϊόντα έτοιμα προς χρήση, αλλά κύλινδροι σημαντικού μήκους οι οποίοι δεν μπορούν να τοποθετηθούν σε γραφομηχανή ή παρόμοια μηχανή χωρίς περαιτέρω στάδιο κατασκευαστικής διαδικασίας. Οι πληροφορίες αυτές δεν αναφέρονται στην περιγραφή εμπορευμάτων που περιλαμβάνεται στο παράρτημα του κανονισμού (ΕΚ) αριθ. 2494/96 και η απουσία των εν λόγω πληροφοριών μπορεί να οδηγήσει σε εσφαλμένες δασμολογικές κατατάξεις των έτοιμων προς χρήση εμποτισμένων με μελάνη μελανοταινιών. Οι έτοιμες προς χρήση εμποτισμένες με μελάνη μελανοταινίες πρέπει να κατατάσσονται στην κλάση 9612.
            
         
               (4)
            
            
               Επειδή το υπό εξέταση από τον κανονισμό (ΕΚ) αριθ. 2494/96 προϊόν δεν είναι πλέον διαθέσιμο στην αγορά, ο εν λόγω κανονισμός δεν κρίνεται πλέον αναγκαίος. Οι περισσότερες εμποτισμένες με μελάνη μελανοταινίες που διατίθενται σήμερα στην αγορά, ακόμη και σημαντικού πλάτους και μήκους, μπορούν να χρησιμοποιούνται απευθείας σε γραφομηχανή ή παρόμοια μηχανή χωρίς περαιτέρω στάδιο κατασκευαστικής διαδικασίας. Επιπλέον, θα συνταχθεί επεξηγηματική σημείωση για τις διακρίσεις ΣΟ 9612 10 10 έως 9612 10 80 («μελανοταινίες») η οποία θα παρέχει οδηγίες σχετικά με τη δασμολογική κατάταξη των εμποτισμένων με μελάνη μελανοταινιών.
            
         
               (5)
            
            
               Κατά συνέπεια, είναι σκόπιμο να καταργηθεί ο κανονισμός (ΕΚ) αριθ. 2494/96, ώστε να αποφευχθούν ενδεχόμενες αποκλίσεις στη δασμολογική κατάταξη των εμποτισμένων με μελάνη μελανοταινιών και να εξασφαλιστεί η ενιαία εφαρμογή της συνδυασμένης ονοματολογίας στην Ένωση.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 2494/96 καταργείται.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Ιουλίου 2017.
      
         
            Για την Επιτροπή,
         
         
            εξ ονόματος του Προέδρου,
         
         Stephen QUEST
         
            Γενικός Διευθυντής
         
         
            Γενική Διεύθυνση Φορολογίας και Τελωνειακής Ένωσης
         
      
   
   
      (1)  ΕΕ L 269 της 10.10.2013, σ. 1.
   
      (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
   
      (3)  Κανονισμός (ΕΚ) αριθ. 2494/96 της Επιτροπής, της 23ης Δεκεμβρίου 1996, για κατάταξη εμπορευμάτων στη συνδυασμένη ονοματολογία (ΕΕ L 338 της 28.12.1996, σ. 38).